
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 145 

10 Φεβρουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ορίων αιγιαλού και παραλίας στην περιο¬ 
χή Δυτικά του οικισμού «Καλοί Λιμένες» του Δήμου 

Μοιρών Ν. Ηρακλείου . 1 

Τροποποίηση ρυμοτομικού σχεδίου οικισμού Λουτρο¬ 
τόπου Δ. Αράχθου Ν. Άρτας στα Ο.Τ. 6 και 11 2 


ΑΠΟΦΑΣΕΙ Σ 

Αριθ. 6664 (1) 

Καθορισμός ορίων αιγιαλού και παραλίας στην περιοχή 
Δυτικά του οικισμού «Καλοί Λιμένες» του Δήμου Μοι¬ 
ρών Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Έχοντας υπόψη: 

1. Τις διατάξεις του Π.Δ. 551/1988 «Οργάνωση Νομαρ¬ 
χιών-Οργάνωση Οικονομικών Υπηρεσιών» (Φ.Ε.Κ. 259τ.Α'). 

2. Τις διατάξεις του Ν. 3200/1955 «Περί διοικητικής 
αποκέντρωσης» όπως αυτές τροποποιήθηκαν και ισχύ¬ 
ουν σήμερα μετά Ν.Δ. 532/1970, Β.Δ. 704/1970, Β.Δ. 705/ 
1970, Β.Δ. 192/1972, Π.Δ. 71/1984, Π.Δ. 347/1986, Ν. 
2026/1992 και Π.Δ. 97/1993. 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κλπ.» (Φ.Ε.Κ. 90τ. Α'). 

4. Τις διατάξεις του άρθρου 14του Ν. 2399/1996 «Υλο¬ 
ποίηση της εισοδηματικής πολιτικής έτους 1996 για μι¬ 
σθούς και συντάξεις και άλλες διατάξεις» (Φ.Ε.Κ. 90 τ.Α'), 
με το οποίο καταργήθηκαν οι θέσεις των Περιφερειακών 
Διευθυντών και οι αρμοδιότητες τους περιήλθαν στο Γε¬ 
νικό Γ ραμματέα Περιφέρειας. 

5. Τις διατάξεις των παρ. 2 και 6 του άρθρου 1 του Ν. 
2503/1997 «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107 τ.Α') σύμφωνα με τις οποί¬ 
ες οι Περιφερειακές Υπηρεσίες του Υπουργείου Οικονο¬ 
μικών που συγκροτούσαν την Περιφερειακή Διοίκηση του 
Νομού ή Νομαρχίας δεν υπήχθησαν στην ενιαία οργανική 
μονάδα της Περιφέρειας, ούτε καταργήθηκαν, αλλά απο¬ 


τελούν από 1.9.1997 Υπηρεσίες του Υπουργείου Οικονο¬ 
μικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γενικού Γραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1.9.1997 στον Υπουργό Οικονομικών. 

7. Την υπ’ αριθμ. 1065956/Α0006/15.7.2003 (Φ.Ε.Κ. 985 
τ.Β'/16.7.2003) κοινή απόφαση του Πρωθυπουργού και 
Υπουργού Οικονομίας και Οικονομικών, περί καθορισμού αρ- 
μοδιοτήτωντων Υφυπουργών Οικονομίας και Οικονομικών. 

8. Τις διατάξεις του άρθρου 46 «Διάφορες ρυθμίσεις 
αρμοδιότητας Υπουργείου Οικονομίας και Οικονομικών» 
του Ν. 3220 (Φ.Ε.Κ. 15/28.1.2004τ.Α’). 

9. Τις διατάξεις του Νόμου 2971/2001 (Φ.Ε.Κ. 285 τ.Α' 
19.12.2001) «Περί αιγιαλού και παραλίας». 

10. Τις διατάξεις του Ν.Δ. 439/1970 «περίσυμπληρώσε- 
ως των διατάξεων περί αιγιαλού». 

11. Την από 2η Απριλίου 2004 έκθεση της Επιτροπής κα¬ 
θορισμού των ορίων του αιγιαλού και παραλίας και θέσεων 
αμμοληψίας και καθόρισε τα όρια του αιγιαλού-παραλίας 
στην περιοχή Δυτικά του οικισμού «Καλοί Λιμένες» του Δή¬ 
μου Μοιρών Ν. Ηρακλείου και το από Απρίλιο 2004 τοπο- 
γραφικό και υψομετρικό διάγραμμα του Αγρ. Τοπογράφου 
Μηχανικού Γιάννη Αλφρέδου Σχινά που ελέγχθηκε από τον 
Τοπογράφο Μηχανικό του Δήμου Μοιρών Ορφανό Νικόλαο 
και θεωρήθηκε την 22.4.2004 από τον Προϊστάμενο της 
Τ.Υ.Δ.Κ. Λασιθιωτάκη Μιχαήλ όπου αποτυπώνεταιη υπό κα¬ 
θορισμό περιοχή, σε κλίμακα 1:500 και συνοδεύει την έκθε¬ 
ση της προαναφερόμενης Επιτροπής. 

12. Το υπ’ αριθμ. 544.5/715/04/20.7.2004 έγγραφο του 
Γ.Ε.Ν. με το οποίο συμφωνεί με τα όρια αιγιαλού και παρα¬ 
λίας όπως τα καθόρισε η αρμόδια Επιτροπή, αποφασίζουμε: 

1. Επικυρώνουμε την από 2η Απριλίου 2004 έκθεση της 
Επιτροπής καθορισμού των ορίων του αιγιαλού και παρα¬ 
λίας και θέσεων αμμοληψίας, καθώς και το από Απρίλιο 
2004 τοπογραφικό και υψομετρικό διάγραμμα που συ¬ 
ντάχθηκε από το Αγρ. Τοπογράφο Μηχανικό Γιάννη Αλ¬ 
φρέδου Σχινά, ελέγχθηκε από τον Τοπογράφο Μηχανικό 
του Δήμου Μοιρών Ορφανό Νικόλαο και θεωρήθηκε την 
22.4.2004 από τον Προϊστάμενο της Τ.Υ.Δ.Κ. Λασιθιωτά- 
κη ΜΙχαήλ στο οποίο αποτυπώνεται με κόκκινη συνεχή πο¬ 
λυγωνική γραμμή η οριογραμμή του αιγιαλού, με κίτρινη 

συνεχή πολυγωνική γραμμή η οριογραμμή της παραλίας. 

2. Η παρούσα απόφαση μαζί με την έκθεση και το διά¬ 
γραμμα, που προαναφέραμε να δημοσιευθούν στην Εφη¬ 
μερίδα της Κυβερνήσεως. 

Ηράκλειο, 13 Σεπτεμβρίου 2004 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 


ΕΚΘΕΣΗ 

Επιτροπής καθορισμού ορίων αιγιαλού-παραλίας 
Ν. Ηρακλείου. 

Θέση: Περιοχή δυτικά του οικισμού «Καλοί Λιμένες» 
του Δήμου Μοιρών Ν. Ηρακλείου. 

Στο Ηράκλειο σήμερα 2.4.2004 οι παρακάτω: 

1. Δασκαλογιαννάκη Γεωργία, Προϊσταμένη της Κτημα¬ 
τικής Υπηρεσίας Ηρακλείου, ως Πρόεδρος. 

2. Ψιμάρνη Κων/να, Τοπογράφος Μηχανικός στην Κτη¬ 
ματική Υπηρεσία Ηρακλείου. 

3. Φρονιμάκης Εμμανουήλ, νόμιμος αναπληρωτής του 
Λιμενάρχη Κεντρικού Λιμεναρχείου Ηρακλείου, κωλυο- 
μένου του Λιμενάρχη. 

4. Βρέζας Βασίλειος, Διευθυντής Διεύθυνσης Πολεο¬ 
δομίας Νομαρχιακής Αυτοδιοίκησης Ηρακλείου. 

5. Καρασάββα Ευλαμπία, νόμιμη αναπληρώτρια της Δι¬ 
ευθύντριας Δ/νσης ΠΕΧΩ της Γενικής Γραμματείας της 
Περιφέρειας, ως Μέλη 

αποτελέσαμε την επιτροπή καθορισμού αιγιαλού και 
παραλίας που προβλέπει το άρθρο 3 του Νόμου υπ’ αριθ. 
2971 «Αιγιαλός, παραλία και άλλες διατάξεις» και που συ¬ 
γκροτήθηκε με την υπ’ αριθ. 1513/29.3.2002 απόφαση 
Προϊσταμένης της Οικονομικής Επιθεώρησης Κρήτης, 
στην οποία μεταβιβάστηκε η αρμοδιότητα με την υπ’ αριθ. 
1115093/1378/Α0006/17.12.2001 απόφαση του Υφυ¬ 
πουργού Οικονομικών (Φ.Ε.Κ. 1720/21.12.2001 Β). 

Αφού έλαβε υπόψη 

I. Την από 11.3.2004 αίτηση του Δήμου Μοιρών, για κα¬ 
θορισμό των οριογραμμών αιγιαλού και παραλίας στην 
Περιοχή δυτικά του οικισμού «Καλοί Λιμένες» του Δήμου 
Μοιρών Ν. Ηρακλείου. 

II. Το Από Απρίλιο 2004 τοπογραφικό και υψομετρικό 
διάγραμμα σε κλίμακα 1:500 του Αγρονόμου Τοπογρά¬ 
φου Μηχανικού Αλφρέδου-Σχινά που ελέγχθηκε από τον 
Τοπογράφο μηχανικό του Δήμου Μοιρών Ν. Ηρακλείου 
Ορφανό Νικόλαο και θεωρήθηκε την 22.4.2004 από τον 
Προϊστάμενο της Τ.Υ.Δ.Κ. Λασιθιωτάκη Μιχάλη, όπου 
αποτυπώνεται η υπό καθορισμό περιοχή δυτικά του οικι¬ 
σμού «Καλοί Λιμένες» Δήμου Μοιρών Ν. Ηρακλείου και 
συγκεκριμένα ανατολικά του ήδη καθορισμένου αιγιαλού 
με την αρ. Πρ.7805/24.3.1969 απόφαση Νομάρχη Ηρα¬ 
κλείου (Φ.Ε.Κ. 83/22.4.1970 τ.Δ’). 

III. α) Τις διατάξεις του Ν. 2971/2001 «Αιγιαλός, παραλία 
και άλλες διατάξεις» 

β) Το υπ’ αριθμ. 1008244/857/Β0010/ΠΘΛ1097/ 
11.5.2002 έγγραφο του Υπουργείου Οικονομικών. 

γ) Την υπ’ αριθ. 252/2002 γνωμοδότηση του Νομικού 
Συμβουλίου του Κράτους. 

IV. Την αυτοψία που πραγματοποιήθηκε στις 2 Απριλίου 
2004. 


V. Τα στοιχεία καθορισμού αιγιαλού και παραλίας που 
προβλέπονται από το άρθρο 9 του νόμου 2971/2001 και 
ειδικότερα: 

Α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

1. Η μορφολογία της ακτής συνίσταται από: 

Βραχώδη πρανή με απότομες κλίσεις και στο τμήμα Α9- 

Α10-Α11 πρανή με αρνητικές κλίσεις και σπηλαιώσεις. 

2. Της ακτής συνέχονται εκτάσεις: 

Λοφώδεις με έδαφος ημιβραχώδες 

3. Το φυσικό όριο βλάστησης συνίσταται από: 

Θαμνώδη φυσική βλάστηση. 

Β. Το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι. 

Γ. Τα πορίσματα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή 
προσβάλλεται από ισχυρούς ανέμους κυρίως από Ν και Δ 
διευθύνσεις. 

Δ. Τοντομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μεγάλο 
ανάπτυγμα πελάγους. 

Ε. Την ύπαρξη μη νόμιμων τεχνικών έργων (δρόμος, μώ- 
λος) στην περιοχή. 

ΣΤ. Τη μη ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια ζώνη. 

Ζ. Δεν υπάρχουν καταγεγραμμένα δημόσια κτήματα σε 
άμεση γειτνίαση με την παράκτια ζώνη. 

Η. Το ότι δεν υφίσταται Κτηματολόγιο. 

Θ. Βάσει της Κ.Υ.Α.33318/3028/28.12.1998 (ΦΕΚ 
1289/28.12.1998) «Καθορισμός μέτρων και διαδικασιών 
για τη διατήρηση των φυσικών οικοτόπων (ενδιαιτημά¬ 
των) καθώς και της άγριας πανίδας και χλωρίδας και το με 
αρ. Πρ.οικ. 125890/1505/17.4.2003 έγγραφο του Τμήμα¬ 
τος Διαχείρισης Φυσικού Περιβάλλοντος του ΥΠΕΧΩΔΕ 
με το οποίο εστάλησαν επικαιρωποιημένα στοιχεία για τις 
περιοχές του δικτύου ΝΑΤΕΙΒΑ 2000 στη Νομαρχιακή Αυ¬ 
τοδιοίκηση Ηρακλείου στην εν λόγω περιοχή υπάρχουν 
ευπαθή οικοσυστήματα και είναι τμήμα προστατευμένης 
περιοχής. 

Αποφαίνεται ομόφωνα 

1. Καθορίζει επί του παραπάνω τοπογραφικού δια¬ 
γράμματος: 

α) Την οριογραμμή αιγιαλού απάτην κορυφή Α1 εωςΑΙΘ. 

β)Την οριογραμμή παραλίας από την κορυφή Π1 εως 
Π16. 

Ο καθορισμός της δεκάμετρης ζώνης παραλίας κρίνε- 
ται απαραίτητος γιατί δεν εξυπηρετείται ο σκοπός της πα¬ 
ραγράφου 2 του άρθρου 1 του Ν. 2971/2001. 

Οι κορυφές των οριογραμμών αιγιαλού και παραλίας 
έχουν ορθογώνιες συντεταγμένες εξαρτημένες από τρι¬ 
γωνομετρικό δίκτυο της χώρας. 

2. Αποφαίνεται ότι δεν υφίσταται παλαιός αιγιαλός. 

3. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

Η Επιτροπή 

Η Πρόεδρος Τα Μέλη 

ΓΕΩΡΓΙΑ ΔΑΣΚΑΛΟΓΙΑΝΝΑΚΗ ΚΩΝ/ΝΑ ΨΙΜΑΡΝΗ 

ΕΜΜΑΝΟΥΗΛ ΦΡΟΝΙΜΑΚΗΣ 
ΒΑΣΙΛΕΙΟΣ ΒΡΕΖΑΣ 
ΕΥΛΑΜΠΙΑ ΚΑΡΑΣΑΒΒΑ 

ΥΠΟΜΝΗΜΑ 




ΠΙΝΑΚΕΣ ΣΥΝΤΕΤΑΓΜΕΝΟΝ I ΕΕΑΣ4ΑΛΙΣΕ0Ν 





ΤΟΠΟΓΡΑΦIΚΟ ΔΙΑΓΡΑΜΜΑ 

ΥΠΟΜΝΗΜΑ 



ΠΙΝΑΚΕΣ ΣΥΝΤΕΤΑΓΜΕΝΩΝ I ΕΞΑΣΦΑΛΙΣΕΩΝ 


ΣΤΑΘΕΡΑ ΣΗΪΙΑ ΕίΑΡΤΡΣΗΐ 
«»*«; * * 



ΥΠΟΜΝΗΜΑ ΕΠΙΤΡΟΠΗΣ ΚΑΘΟΡΙΣΜΟΥ 
ΓΡΑΜΜΗΣ ΑΙΓΙΑΛΟΥ - ΠΑΡΑΛΙΑΣ 

Το ΓορΟρ τοηοίροοίίΟ διΑγραμμο οννοϊίύίΐ την οπό 03 ΑηριλΙον 2004 
Εκδοση τη; ιατ« το όρ8ρο 3 τον Ν.2971/2001 (ΟΕΚ 285Α/19.12.2001) 
πιιιροηής «οδοριομον τον ορίνν οι(ιο'ο) κοι παροΜος. 

Οι οριοιρομμίς οιγιολοΟ και ηορολίος ορίξοντοι νς οξί|ςι 

Αριθ. 1747 (2) 

Τροποποίηση ρυμοτομικού σχεδίου οικισμού Λουτροτό¬ 
που Δ. Αραχθου Ν. Άρτας στα Ο.Τ. 6 και 11. 

Ο ΝΟΜΑΡΧΗΣ ΑΡΤΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/1955 «περί διοικητικής 
αποκεντρώσεως», όπως τροποποιήθηκαν και συμπληρώ¬ 
θηκαν. 

3. Τις διατάξεις του Α.Ν. 314/68, όπως τροποποιήθηκαν 
και συμπληρώθηκαν με το Ν.Δ. 1018/1971. 

4. Το άρθρο 29 του Ν. 3044/2002 (ΦΕΚ 197 Α7 
27.8.2002). 

5. Το εγκεκριμένο ρυμοτομικό σχέδιο οικισμού Λουτρο¬ 
τόπου Δ.Αράχθου. 

6. Την υπ’ αριθμ. 69/2004 ομόφωνη απόφαση Δ.Σ.Δ. 
Αράχθου. 


7. Την υπ’ αριθμ. πρακτικού 3 (θέμα 2ο) της 22.7.2004 
ομόφωνη γνωμοδότηση του Συμβουλίου ΧΟΠ Ν. Άρτας, 
αποφασίζουμε: 

Εγκρίνουμετηντροποποίηση του ρυμοτομικού σχεδίου 
οικισμού Λουτροτόπου Δ. Αράχθου με μετατόπιση της 
δημοτικής οδού μεταξύ των Ο.Τ. 6 και 11 και καθορισμό 
εκκλησιαστικού χώρου και χώρου Γηπέδου στο Ο.Τ. 11 
και χώρου Δημοτικού Σχολείου και Αθλητικών Εγκατα¬ 
στάσεων στο Ο.Τ. 6, όπως φαίνονται χρωματισμένα στο 
τοπογραφικό διάγραμμα της ΤΥΔΚ Ν. Άρτας, που συνο¬ 
δεύει την παρούσα. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού και του 
οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 17 Ιανουάριου 2005 

Ο Νομάρχης 
ΛΑΜΠΡΟΣ ΡΙΖΟΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΤΟΠΟΓΡΑΦΙΚΟ ΔΙΑΓΡΑΜΜΑ 






















